




PASIŪLYMŲ EKONOMINIO NAUDINGUMO VERTINIMO METODIKA



1. Pasiūlymai vertinami pagal ekonomiškai naudingiausio pasiūlymo kriterijų. 
2. Maksimali galima pasiūlymo ekonominio naudingumo balų suma – 100 balų.
3. Vertinant pasiūlymus taikomi šie kriterijai:

                                                 1 lentelė. Pasiūlymų vertinimo kriterijai
	Vertinimo kriterijai
	Maksimalus balų skaičius

	Nuolaida detalėms (N)
	70

	Darbų valandinis įkainis (V)
	25

	Transportavimo įkainis už 1 km (T)
	5



4. Bendras pasiūlymo ekonominio naudingumo balas (S) apskaičiuojamas sudedant tiekėjui pagal visus vertinimo kriterijus skirtus balus: nuolaidos detalėms balus (N), darbų valandinio įkainio balus (V) ir transportavimo įkainio už 1 km balus (T):
S=N+V+T.

5. Nuolaidos detalėms (N) balai apskaičiuojami pagal formulę:

N = ((Np – Nmin) / (Nmax – Nmin)) × 70

· Np – tiekėjo pasiūlyta nuolaida detalėms, proc.;
· Nmin – iš anksto nustatyta minimali vertinama nuolaida, proc.;
· Nmax – iš anksto nustatyta maksimali vertinama nuolaida, proc.

Nustatytos reikšmės:
· Nmin = 0 proc.;
· Nmax= 100 proc.

Tiekėjo siūloma nuolaida detalėms taikoma „Audatex“ programoje arba lygiavertėje programoje nurodytoms detalių kainoms be PVM. Tiekėjas negali nurodyti neigiamos nuolaidos arba didesnės kaip 100 proc. nuolaidos. Jeigu tiekėjo pasiūlyta nuolaida yra lygi 0 proc., šiam kriterijui skiriama 0 balų. Jeigu tiekėjo pasiūlyta nuolaida yra lygi 100 proc., šiam kriterijui skiriamas maksimalus balų skaičius – 70 balų.

[bookmark: _GoBack]Perkančioji organizacija turi teisę vertinti tiekėjo pasiūlytos nuolaidos pagrįstumą, jeigu pasiūlyta nuolaida kelia abejonių dėl pasiūlymo ekonominio pagrįstumo ar galimybės tinkamai vykdyti sutartį.

6.  Darbų valandinio įkainio (V) balai apskaičiuojami:

V = (Vmax – Vp) / (Vmax – Vmin) × 25

· Vmax – iš anksto nustatyta maksimali vertinama darbų valandinio įkainio reikšmė, Eur be PVM.
· Vp – tiekėjo pasiūlytas darbų valandinis įkainis, Eur be PVM.
· Vmin – iš anksto nustatyta minimali vertinama darbų valandinio įkainio reikšmė, Eur be PVM.

Nustatytos reikšmės:
· Vmin = 0 Eur/val. be PVM.
· Vmax= 25 Eur/val. be PVM.

Tiekėjas negali nurodyti neigiamo darbų valandinio įkainio. Jeigu tiekėjo pasiūlytas darbų valandinis įkainis yra lygus 0 Eur/val. be PVM, šiam kriterijui skiriamas maksimalus balų skaičius – 25 balai. Jeigu tiekėjo pasiūlytas darbų valandinis įkainis yra lygus arba didesnis kaip 25 Eur/val. be PVM, šiam kriterijui skiriama 0 balų.
Perkančioji organizacija turi teisę vertinti tiekėjo pasiūlyto darbų valandinio įkainio pagrįstumą, jeigu pasiūlytas įkainis kelia abejonių dėl pasiūlymo ekonominio pagrįstumo ar galimybės tinkamai vykdyti sutartį.

7. Transportavimo įkainio už 1 km (T) balai apskaičiuojami pagal formulę:
T = ((Tmax – Tp) / (Tmax – Tmin)) × 5

· Tmax – iš anksto nustatyta maksimali vertinama transportavimo įkainio už 1 km reikšmė, Eur be PVM.
· Tp – tiekėjo pasiūlytas transportavimo įkainis už 1 km, Eur be PVM.
· Tmin – iš anksto nustatyta minimali vertinama transportavimo įkainio už 1 km reikšmė, Eur be PVM.

Nustatytos reikšmės:
· Tmin = 0,00 Eur/km be PVM.
· Tmax= 1,30 Eur/km be PVM.

Tiekėjas negali nurodyti neigiamo transportavimo įkainio. Jeigu tiekėjo pasiūlytas transportavimo įkainis yra lygus 0,00 Eur/km be PVM, šiam kriterijui skiriamas maksimalus balų skaičius – 5 balai. Jeigu tiekėjo pasiūlytas transportavimo įkainis yra lygus arba didesnis kaip 1,30 Eur/km be PVM, šiam kriterijui skiriama 0 balų.
Perkančioji organizacija turi teisę vertinti tiekėjo pasiūlyto transportavimo įkainio pagrįstumą, jeigu pasiūlytas įkainis kelia abejonių dėl pasiūlymo ekonominio pagrįstumo ar galimybės tinkamai vykdyti sutartį.
8. Pagal kiekvieną vertinimo kriterijų apskaičiuoti balai apvalinami iki dviejų skaičių po kablelio. Bendras pasiūlymo ekonominio naudingumo balas taip pat apvalinamas iki dviejų skaičių po kablelio.
9. Laimėtoju pripažįstamas tiekėjas, kurio pasiūlymas surenka didžiausią bendrą ekonominio naudingumo balą (S). Jeigu du ar daugiau tiekėjų surenka vienodą bendrą ekonominio naudingumo balą, laimėtoju pripažįstamas tiekėjas, kurio pasiūlymas buvo pateiktas anksčiausiai.
10. Perkančioji organizacija turi teisę tikrinti pasiūlymuose nurodytų įkainių ir nuolaidos pagrįstumą, vertinti, ar pasiūlyme nurodyta kaina, įkainiai, nuolaida ar atskiri sąnaudų elementai nėra neįprastai maži, ir pirkimo dokumentuose nustatyta tvarka atmesti pasiūlymą, jeigu tiekėjas nepagrindžia pasiūlyme nurodytų įkainių, nuolaidos ar pasiūlymo ekonominio pagrįstumo.

